Atès que a la Llei 5/2003, de 22 d'abril, de mesures de prevenció d'incendis forestals en les urbanitzacions sense continuïtat immediata amb la trama urbana, es van regular tot un seguit de mesures d'aplicació a les urbanitzacions que estan situades a menys de cinc-cents metres de terrenys forestals;
Atès el Decret 123/2005, de 14 de juny, de mesures de prevenció dels incendis forestals en les urbanitzacions sense continuïtat immediata amb la trama urbana;
Atès l'impuls aportat en la implantació de mesures de prevenció d'incendis forestals en urbanitzacions arran de l'Ordre MAH/103/2005, de 14 de març, i atesa l'experiència adquirida;
Atès el que disposa la Llei 20/2005, de 29 de desembre, de pressupostos de la Generalitat de Catalunya per al 2006;
Atesa la Llei 6/1988, de 30 de març, forestal de Catalunya;
Vist el Decret 64/1995, de 7 de març, pel qual s'estableixen mesures de prevenció d'incendis forestals;
Atesa la Llei 38/2003, de 17 de novembre, general de subvencions;
D'acord amb l'esmentada normativa i amb l'objectiu de fomentar la implantació de les mesures de prevenció d'incendis forestals en les urbanitzacions;
Vista l'aprovació, en data 21 de març de 2006, en la Comissió de Govern d'Economia, de l'expedient de despesa plurianual que dóna cobertura econòmica a la convocatòria;
Atès el que disposa el capítol IX del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i fent ús de les facultats que em confereix la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
S'obre la convocatòria dels ajuts per al tractament de la vegetació en les urbanitzacions afectades per la Llei 5/2003, de 22 d'abril, per als anys 2006 i 2007 i se n'aproven les bases, que consten a l'annex d'aquesta Ordre.
2.1 El finançament dels ajuts que preveu aquesta Ordre, corresponents a la convocatòria dels anys 2006 i 2007, serà d'1.800.000 euros i anirà a càrrec de la posició pressupostària del Departament de Medi Ambient i Habitatge MA04D/460000100/5510.
Per a l'anualitat 2006 es preveu una dotació econòmica de 600.000 euros.
Per a l'anualitat 2007 es preveu una dotació econòmica d'1.200.000 euros.
2.2 El crèdit inicial indicat a l'article 2.1 pot ser modificat amb subjecció a la normativa vigent.
En cas que es pogués disposar de crèdits addicionals, aquests es destinaran, d'acord amb les prioritats que estableixen les bases reguladores contingudes a l'annex d'aquesta Ordre, a atendre sol·licituds inicialment desestimades per insuficiència de crèdit.
Queda derogada l'Ordre MAH/103/2005, de 14 de març, per la qual s'aproven les bases reguladores dels ajuts a l'elaboració del plànol de delimitació, i el tractament de la vegetació en les urbanitzacions afectades per la Llei 5/2003, de 22 d'abril, i es fa pública la convocatòria per a l'any 2005 (DOGC núm. 4348, de 22.3.2005).
Bases reguladores dels ajuts per al tractament de la vegetació en les urbanitzacions afectades per la Llei 5/2003, de 22 d'abril.1 Objecte dels ajuts
S'estableixen dos tipus d'ajuts, que tenen per objecte les actuacions següents:
1.1 Ajuts per al manteniment de la franja de protecció perimetral.
1.2 Ajuts per a l'obertura de la franja de protecció perimetral.
En condicions justificades d'elevada vulnerabilitat dels nuclis urbans històrics i primigenis podran ser subvencionables l'obertura i el manteniment de la franja de protecció perimetral en zones urbanes amb contacte directe amb terrenys forestals..2 Definicions i condicions tècniques
2.1 Als efectes dels ajuts que preveu la base 1.1, s'entén per manteniment de la franja de protecció perimetral d'urbanitzacions el conjunt d'actuacions necessàries per tal de transformar la vegetació de la franja de protecció ja existent en una franja de protecció d'acord amb les condicions tècniques que estableix l'annex 2 del Decret 123/2005, de 14 de juny, de mesures de prevenció d'incendis forestals en urbanitzacions sense continuïtat immediata amb la trama urbana.
És subvencionable el manteniment que es realitzi sobre franges on faci més d'un any de la darrera actuació.
2.2 Als efectes dels ajuts que preveu la base 1.2, s'entén per obertura de la franja de protecció perimetral al voltant d'urbanitzacions el conjunt d'actuacions necessàries per tal de transformar la vegetació on no s'ha actuat mai amb criteris de reducció de la càrrega de combustible en una franja de protecció d'acord les condicions tècniques que estableix l'annex 2 del Decret 123/2005, de 14 de juny, de mesures de prevenció d'incendis forestals en urbanitzacions sense continuïtat immediata amb la trama urbana..3 Beneficiaris
Són beneficiaris dels ajuts previstos en aquesta Ordre els ens locals que tinguin, en el seu àmbit territorial, urbanitzacions afectades per la Llei 5/2003, de 22 d'abril, de mesures de prevenció dels incendis forestals en les urbanitzacions sense continuat amb la trama urbana.
En condicions justificades d'elevada vulnerabilitat dels nuclis urbans històrics i primigenis podran ser beneficiaris dels ajuts previstos en aquesta Ordre els ens locals que tinguin en el seu àmbit territorial zones urbanes amb contacte directe amb terrenys forestals..4 Sol·licituds
4.1 El termini de presentació de sol·licituds serà d'un mes des de l'entrada en vigor d'aquesta Ordre.
4.2 Les sol·licituds s'han de formalitzar en l'imprès normalitzat que facilita el Departament de Medi Ambient i Habitatge, i s'han de presentar preferentment als serveis territorials del Departament de Medi Ambient i Habitatge; al registre dels Serveis Centrals del Departament (av. Diagonal, 523-525, 08029 Barcelona); al registre de la Direcció General del Medi Natural (c.
Roux, 80, 08017 Barcelona); al Servei de Prevenció d'Incendis Forestals (finca Torreferrussa, ctra. de Sabadell a Sta.
Perpètua de Mogoda, km 4,5, 08130 Santa Perpètua de Mogoda), i pels mitjans que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Els impresos també es podran obtenir a través d'Internet, a l'adreça electrònica http://mediambient.gencat.net/cat/inici.jsp.
4.3 La presentació de les sol·licituds implica la plena acceptació de les bases reguladores..5 Documentació que s'ha de lliurar
5.1 Juntament amb la sol·licitud de subvenció, en impresos normalitzats de sol·licitud que inclouen la declaració sobre si s'han demanat o obtingut altres ajuts per a la mateixa actuació, s'ha de presentar la documentació següent:
a) Acord de petició de l'ajut, pres per l'òrgan competent.
b) Còpia confrontada del CIF de l'ens sol·licitant.
c) Imprès de transferència bancària per a creditors particulars de la Generalitat de Catalunya, degudament signat i segellat per l'entitat bancària corresponent del preceptor.
d) Declaració de no estar inclòs en cap de les circumstàncies que preveu l'article 13 de la Llei 38/2003, de 18 de novembre, general de subvencions.
e) Memòria i pressupost de l'actuació on es recullin les actuacions que s'han de realitzar, i especificant:
Pressupost desglossat de l'actuació prevista per a cada urbanització.
En el cas de l'actuació 1.2, d'obertura de franges de protecció, s'ha d'especificar si s'inclouen els costos de redacció de projecte, execució, direcció d'obra i també, si correspon, de les indemnitzacions previstes per la propietat dels terrenys.
Mapa 1/10.000 o 1/5.000 de detall de l'actuació, on estigui definida clarament l'actuació o les actuacions que s'han de realitzar.
f) En el cas que les actuacions siguin d'obertura de franges de protecció perimetral d'urbanitzacions, també s'haurà de presentar:
Certificat emès pel sol·licitant que acrediti que disposa de l'autorització de tots els propietaris dels terrenys per on passarà la franja per a la qual se sol·licita l'ajut, o bé el llistat dels propietaris dels terrenys sobre els quals s'ha d'executar l'actuació i de les respectives superfícies i ubicacions afectades.en base a la informació facilitada per l'ajuntament., amb expressió de si es disposa o no de l'autorització pertinent per realitzar l'actuació, als efectes d'execució dels treballs i determinació de la indemnització corresponent, si s'escau.
Si les actuacions afecten més d'un ens local, caldrà presentar una còpia del conveni interadministratiu que preveu la Llei 5/2003, de 22 d'abril, de mesures de prevenció d'incendis forestals en urbanitzacions sense continuïtat amb la trama urbana, on s'especifiqui quina part de l'actuació correspon al sol·licitant.
Si és necessari l'informe tècnic d'un facultatiu forestal sobre les mesures necessàries per minimitzar els efectes de les actuacions sobre el terreny (annex 2, punt 1 del Decret 123/2005, de 14 de juny), aquest s'adjuntarà a la memòria.
g) En el cas que les actuacions siguin d'obertura de franges de protecció de zones urbanes no incloses en la Llei 5/2003, de 22 de març, s'haurà d'aportar l'autorització expressa de la propietat afectada pels treballs.
5.2 Si algun dels documents que s'han d'adjuntar a la sol·licitud ja figurés en poder del Departament de Medi Ambient i Habitatge, el sol·licitant podrà no presentar-lo, sempre que no hagin transcorregut més de cinc anys des de la seva presentació i es confirmi la inexistència de variacions.
En aquest cas, el sol·licitant ha de fer constar la data i l'òrgan o dependència en què va ser presentat el document, així com el número d'expedient on estigui incorporat, si el coneix.
En els supòsits d'impossibilitat material d'obtenir el document, l'òrgan competent podrà requerir al sol·licitant la seva presentació.
5.3 Si la sol·licitud no compleix els requisits o no s'aporta la documentació exigida en aquesta base, es requerirà el sol·licitant perquè esmeni les faltes o aporti els documents en el termini de deu dies.
En el cas de no fer-ho així, es considerarà que la persona interessada desisteix de la seva sol·licitud, amb la resolució prèvia..6 Quantia econòmica dels ajuts
6.1 Els ajuts per a l'obertura o el manteniment de franges de protecció tenen una quantia diferenciada segons el tipus d'actuació i ús del sòl sobre el qual s'actua.
6.2 Per al manteniment de franges de protecció en terrenys forestals amb arbrat adult, la quantia és del 60% del pressupost de l'actuació amb un màxim de 900 euros per hectàrea.
6.3 Per al manteniment de franges de protecció en terrenys forestals no arbrats, la quantia és del 60% del pressupost de l'actuació amb un màxim de 600 euros per hectàrea.
6.4 Per a l'obertura de franges de protecció en terrenys forestals amb arbrat adult, la quantia és del 60% del pressupost de l'actuació amb un màxim de 1.800 euros per hectàrea.
6.5 Per a l'obertura de franges de protecció en terrenys forestals no arbrats, la quantia és del 60% del pressupost de l'actuació amb un màxim de 1.200 euros per hectàrea..7 Criteris de priorització
Els ajuts es concedeixen pel procediment de concurrència competitiva.
En el supòsit que l'import dels ajuts demanats ultrapassi el pressupost assignat, les actuacions es prioritzaran d'acord amb els criteris següents:
a) Actuacions en urbanitzacions localitzades en municipis d'alt risc d'incendi forestal declarats segons l'annex del Decret 64/1995, de 7 de març, pel qual s'estableixen mesures de prevenció d'incendis forestals.
b) Actuacions en urbanitzacions poc urbanitzades, vulnerables o en perill.
c) Actuacions en urbanitzacions localitzades en municipis de menys de 10.000 habitants.
d) Actuacions en nuclis urbans primigenis i històrics..8 Tramitació dels ajuts
La Direcció General del Medi Natural del Departament de Medi Ambient i Habitatge serà l'òrgan competent per a l'ordenació, la instrucció i la resolució del procediment de concessió de la subvenció..9 Atorgament
9.1 A proposta de l'òrgan col·legiat, constituït pel cap del Servei de Prevenció d'Incendis Forestals, pel cap de la Secció d'Inspecció i pel cap de la Secció de Prevenció d'Incendis Forestals, el director general del Medi Natural resoldrà l'atorgament de les subvencions, que es notificarà individualment a les persones interessades.
9.2 El termini màxim per resoldre i notificar les resolucions de subvenció és de sis mesos a comptar de la finalització del termini de presentació de sol·licituds.
Una vegada transcorregut aquest termini, si no s'ha dictat i notificat la resolució, s'entén que la sol·licitud és desestimada.
9.3 La resolució dictada pel director general del Medi Natural exhaureix la via administrativa.
D'acord amb l'article 44 de la Llei 29/1998, s'hi pot interposar, potestativament, requeriment previ davant l'òrgan competent que l'ha dictat, o bé directament recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos comptadors des de l'endemà de la recepció de la notificació.
9.4 Prèvia sol·licitud, es podrà concedir una bestreta del 33% de l'import de l'ajut i no s'exigiran garanties.
L'import final de la bestreta serà el que resulti de la distribució de fons disponibles entre els sol·licitants, i es farà efectiu amb posterioritat a la resolució dels ajuts..10 Publicitat
La Direcció General del Medi Natural donarà publicitat a les subvencions concedides en el termini d'un mes des de la data de resolució que exhaureix el procediment, mitjançant l'exposició d'una relació d'aquestes subvencions al tauler d'anuncis del Departament de Medi Ambient i Habitatge (av. Diagonal, 523-525, de Barcelona), i en el cas de subvencions d'import superior a 3.000 euros, mitjançant la seva publicació al Diari Oficial de la Generalitat de Catalunya..11 Termini de justificació
Les actuacions objecte de subvenció es podran justificar fins al dia 15 de juny de 2007..12 Justificació i tramitació del pagament
a) Factures originals del gestor de l'actuació amb justificant de pagament o còpia compulsada amb el certificat de pagament efectuat per l'interventor.
La data de la factura haurà de ser posterior al 12 de gener de 2006 i els conceptes hauran d'incloure explícitament l'obertura i/o el manteniment de la franja de protecció perimetral.
b) En el cas que ens locals contractin les actuacions subvencionades, certificat de l'òrgan competent que justifiqui que la contractació s'ha fet d'acord amb la Llei de contractes de les administracions públiques.
c) Certificat d'obra acabada emès per l'òrgan municipal competent, acompanyat de l'informe favorable dels Serveis Tècnics Municipals.
12.2 En el cas d'obertura i manteniment de franges de protecció no es tramitarà el pagament de les actuacions que no hagin assolit el 40% de l'actuació subvencionada.
En el cas d'execució i justificació no total, però superior al 40%, es farà la revocació parcial de la subvenció..13 Obligacions dels beneficiaris
Els beneficiaris estan obligats a:
a) Complir l'objectiu i executar l'actuació que fonamenta la concessió de la subvenció.
b) Justificar davant l'òrgan concedent, si s'escau, el compliment dels requisits i les condicions, i també la realització de l'activitat i el compliment de la finalitat que determinin la concessió o el gaudi de la subvenció.
c) Comunicar al Departament de Medi Ambient i Habitatge la sol·licitud o obtenció de subvencions per a la mateixa finalitat procedents de qualsevol de les altres ordres d'ajuts del Departament de Medi Ambient i Habitatge o de qualsevol de les administracions o entitats públiques o privades, nacionals o internacionals.
L'obtenció d'altres ajuts pot comportar la reducció de la quantia de l'ajut concedit pel Departament de Medi Ambient i Habitatge.
d) Facilitar tota la informació que li sigui requerida pel Departament de Medi Ambient i Habitatge, la Intervenció General de la Generalitat de Catalunya, la Sindicatura de Comptes o altres òrgans competents d'acord amb la normativa aplicable..14 Revocació dels ajuts
Poden ser causa de revocació dels ajuts, a més de la que estableix el punt 12.2, les que indiquen l'article 99 del Decret legislatiu 3/2002, de 24 de setembre, pel qual s'aprova el Text refós de la Llei de finances públiques de Catalunya, i el títol II de la Llei 38/2003, de 17 de novembre, general de subvencions..15 Infraccions i sancions
El règim sancionador aplicable als ajuts regulats en aquestes bases és el que preveuen el capítol IX del Decret legislatiu 3/2002, de 24 de setembre, pel qual s'aprova el Text refós de la Llei de finances públiques de Catalunya, i el títol IV de la Llei 38/2003, de 17 de novembre, general de subvencions..16 Règim jurídic
En tot el que no preveuen les bases reguladores, així com aquesta convocatòria, que les fa públiques, hi són aplicables el Decret legislatiu 3/2002, de 24 de setembre, pel qual s'aprova el Text refós de la Llei de finances públiques de Catalunya, i els preceptes bàsics de la Llei 38/2003, de 17 de novembre, general de subvencions.